דלית מילשטיין

דלית מילשטיין (נולדה ב-1964) היא יוצרת, במאית ושחקנית תיאטרון ישראלית. חוקרת במחלקה לפסיכולוגיה באוניברסיטת חיפה.

 ביוגרפיה 
מילשטיין נולדה ב-1964 בירושלים להיסטוריון אורי מילשטיין ולשחקנית שפרה מילשטיין לבית בן דוד.

סיימה לימודי תיכון במגמת תיאטרון בתלמה ילין ב-1982 ולאחר מכן עשתה את שירותה הצבאי כמש"קית חינוך ותרבות. כשנה לאחר שחרורה למדה לימודי תיאטרון רחוב במרכז לתיאטרון רחוב של עיריית תל אביב בניהולו של אברהם דנא, ולאחר שסיימה נרשמה ללימודי משחק בסטודיו ניסן נתיב ולימודי תיאטרון תנועה בסדנה של רות זיו איל, וזכתה במשך שנתיים רצופות במלגות קרן שרת ללימודי תיאטרון. ב-2008 השלימה תואר ראשון בהצטיינות במדעי הרוח והחברה באוניברסיטה הפתוחה, ב-2012 קיבלה תואר שני באומנויות מאוניברסיטת תל אביב, וב-2020 הוענק לה תואר דוקטור בבמוח וקוגניציה מאוניברסיטת בן-גוריון בנגב. בין 2021-2023 עשתה פוסט-דוק באונ' חיפה, לימדה באונ' חיפה ובמכללת אחווה.  החל מ-2024 היא חוקרת אורחת באונ' הומבולט ברלין בבית הספר למוח וקוגניציה. 

 קריירה מקצועית 
את הקריירה המקצועית שלה החלה מילשטיין ככתבת לענייני ספרות ותרבות בעיתונים העיר, חדשות וכל העיר (1985-1988).

ב-1991 ייסדה עם חבר הילדות שלה, המחזאי והבמאי אבישי מילשטיין, את תיאטרון נוצר בבת-ים. בין השנים 1991–1997 גם ביימה הפקות של בימת הנוער ברחובות.

מילשטיין ניהלה את תיאטרון נוצר בפועל מיום הקמתו, ביימה, כתבה ושיחקה בהצגות, ובין השנים 2004–2016 גם הייתה המנהלת האומנותית.

ב-2016 פרשה מתפקידיה לאחר שעייפה מלנהל תיאטרון עצמאי בתנאים בלתי אפשריים, עם תקציב זעום והרגישה שאין לה מה לתרום יותר בשדה התיאטרון העצמאי בישראל. 

 בין עבודותיה 
 משחק 
 נועה בת 17 - שחקנית משנה בסרטו של יצחק ישורון (1982)
 האבן והשושנים - הצגת בוגרים בסטודיו למשחק ניסן נתיב, שהועלתה גם בתיאטרון הקאמרי ולבסוף השתתפה כהצגה אורחת בפסטיבל עכו 1990.
 שעשועים של רקב - הפקה ומשחק במחזה פריט עטו של חנוך רעים ובבימויו. פסטיבל עכו, 1991.
 מחזות מלחמה - אדוארד בונד תרגום עיבוד ובימוי אבישי מילשטיין, תיאטרון נוצר עכו 1992, תחנת הכוח רדינג א' 1994. 
 פנתסילאה - הנריך פון קלייסט, תרגום עיבוד ובימוי אבישי מילשטיין, תיאטרון נוצר אכן 1996, יפו 1998
 הגבול והשיבה - מאת ובבימוי אבישי מילשטיין על פי סיפורים מאת דלית מילשטיין, תיאטרון נוצר, יפו 2000

 בימוי 
 ירמה - תרגום מאת אבישי מילשטיין למחזה של לורקה. תיאטרון נוצר, 2002
 ארץ בושת - קברט סאטירי שיצרה מילשטיין עם המוזיקאי בועז ברקת. תיאטרון נוצר, 2006
 ערבה - עיבוד מחודש למחזה "הרחק בערבה" של אהרן מגד. תיאטרון נוצר, 2011
 הר - טרילוגייה מחזות מאת ירון אדלשטיין, שנוצרו בהשראת טרילוגיית הטרגדיות של סופוקלס על אדיפוס המלך. תיאטרון נוצר, 2013 המחזה נבחר כאחת ההצגות שהשתתפו באירועי ישרא-דרמה 2014
 בובל'ה  - יצירת, קירקס, תיאטרון ומוסיקה בשיתוף רוני שלו, המוסיקאית נעמה לביא, המעצבות מיכל לאור וג'ודי קופפרמן, השחקנית שפרה מילשטיין 2025. 

 כתיבה 
 הגבול והשיבה - אסופת סיפורים קצרים העוסקים במציאות כמו-אפוקליפטית שמותירה שרידי אנושות, פליטים זרוקים, רעבים ועלובים המחפשים אחר משמעות (2001)
 בדרכו שלו: אפי ארזי - ביוגרפיה של איש העסקים ומייסד חברת סאיטקס (2005)
 יחסי איש וארצו בדרמה העברית: מתשוקה למימוש (2012)
 מאמרים אקדמיים - מבחר:
 If I were you Minority and majority members evaluate relevancy and subjective experience differently while putting themselves in the other’s shoes
 Mind on the battlefield: what can cognitive science add to the military lessons-learned process
 Why Should Reading (Books) Be Preferable to Watching (Television)?

 חיים אישיים 
מתגוררת לחליפין בקריית אונו וברלין, אם לבן נמרוד לביא ובת נעמה לביא. אחותה, תמר מילשטיין,פעילה ויזמית חברתית, דוקטורנטית לחינוך באונ' בן גוריון 

 קישורים חיצוניים 

 הערות שוליים 

קטגוריה:במאיות תיאטרון ישראליות
קטגוריה:שחקניות תיאטרון ישראליות
קטגוריה:בוגרות תלמה ילין
קטגוריה:בוגרות האוניברסיטה הפתוחה
קטגוריה:בעלות תואר דוקטור מאוניברסיטת בן-גוריון בנגב
קטגוריה:במאי תיאטרון ישראלים
קטגוריה:שחקני תיאטרון ישראלים
קטגוריה:בוגרי תלמה ילין
קטגוריה:בעלי תואר דוקטור מאוניברסיטת בן-גוריון בנגב
קטגוריה:בוגרי האוניברסיטה הפתוחה
קטגוריה:סגל אוניברסיטת חיפה: פסיכולוגיה
קטגוריה:קריית אונו: אישים
קטגוריה:משפחת בלובשטיין-מילשטיין
קטגוריה:ישראליות שנולדו ב-1964
קטגוריה:ישראלים שנולדו ב-1964